Crkva svetog Antuna (Suza)

Crkva svetog Antuna, katolička crkva u baranjskom mjestu Suzi u izgradnji. Kamen temeljac postavljen je u jesen 2005. godine na inicijativu idejnog tvorca i glavnog sponzora, vlasnika tvrtke "Opeka" iz Osijeka, Josipa Šimića. Crkva je veličine tristo četvornih metara, a do sredine 2007. godine završeni su grubi građevinski radovi na tri etaže s tornjem zvonika visokim gotovo 30 metara, prostorijom za vjeronauk i župnim uredom. Nakon postavljanja metalne kupole na toranj zvonika u maju 2007. godine, uz posvećenje i prisustvo brojnih mještana, u julu iste godine podignuta su i dva moćna zvona: veliko zvono promjera nešto većeg od metra (1.080 mm), teško 750 kg, tona fis-ges, i manje zvono promjera 905 mm, teško 500 kg, tona a. Predviđeno je da se radovi na crkvi završe do kraja 2007. godine, kad će biti i posvećenje. U Suzi nema katoličke crkve još od vremena kad su u 14. stoljeću Turci u svojim osvajanjima porušili Crkvu sv. Martina. Izvor D. Kć.: "Podignuta dva zvona na novu crkvu u Suzi", Glas Slavonije, 86, 27503, 18 - Osijek, 20. VII. 2007.